Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli Õhujõud ründasid Lõuna-Gazas kaht Hamasi rajatist,
kui palestiina islamistid tulistasid seeria rakette Lõuna-Iisraeli pihta.
Netanyahu hoiatab: rutiiniks saanud juutidevastane ässitamine Lähis-Idas
on paljud Läänes tegelikkuse suhtes pimestanud.
USA teatel tekitab koalitsiooni laienemine küsimuse,
mis suunas Iisraeli valitsus liigub ja millist poliitikat on oodata.
Palestiina islamistid
tulistasid eile õhtul Gazast seeria rakette Lõuna-Iisraeli.
Välja tulistati neli raketti, kolm neist plahvatasid Gaza piirides.
Neljas rakett plahvatas avaalal Sha'ar HaNegevi maakonnas.
Keegi viga ei saanud.
Vastuseks raketitulele
ründasid Iisraeli Õhujõud Lõuna-Gazas kaht Hamasi rajatist.
IDF avalduses korrati seisukohta,
et sektorit kontrolliv Hamas vastutab kõigi Gazast lähtuvate rakettide eest.
Aasta algusest alates on Iisraelis plahvatanud
9 Gazast tulistatud raketti.
Hebronis, Läänekaldal leiti kaubalastist sadu 4-tolliseid torusid,
mis Iisraeli kaitseallikate sõnul pidid suunduma Gazasse
Iisraeliga sõdivatele islamirühmitustele rakettide ja mürskude valmistamiseks.
Iisraeli Kaitseministeeriumi Piiripunktiameti teatel
sisaldas tekstiiliks ja eheteks väidetud last
ka sadu elektrimootoreid, mida võiduks kasutada
ka relvamehhanismideks ja tunnelite käitamiseks.
Iisraeli Julgeolekuagentuuri Shin Beti sõnul materjal konfiskeeriti
ja algatati juurdlus smugeldamiskatse korraldajate leidmiseks.
Eellindistatud sõnumis
Iisraeli ajalehe The Jerusalem Posti igaaastasele konverentsile New Yorgis
võrdles peaminister Netanyahu ISISe märkusi jesiidi vähemuse kohta
Hamasi avaldustega juudiriigi kohta.
Netanyahu hoiatas, et rutiiniks saanud juutidevastane ässitamine Lähis-Idas
on paljud Läänes tegelikkuse suhtes pimestanud.
Netanyahu sõnul on juutidevastase ässitamise lõpetamine
rahu jaoks ülioluline ja kutsus kõiki, kes kuulevad,
tegutsema selle ohtliku, jätkuva fenomeni vastu.
Sulgege korraks silmad ja kujutage ette,
et keegi tõusis täna püsti ja alustas oma kõnet järgmiselt:
"Jesiidid on kõige vastikumad ja põlastusväärseimad kõigist,
kes maa peal ringi roomavad."
Kujutle, et ta jätkas järgmiselt: "Jesiidid on ahvid ja sead."
Edasi ütleks ta:
"Tapke kõik jesiidid kuni viimseni."
See koletu avaldus kõlab ISISe moodi. See ongi ISIS.
Kui asendame 'jesiidid' 'juutidega',
lähtub sama sõnum Hamasi juhtkonna suust.
Nad ütlevad seda iga päev.
Juutidevastane vihkamine on Lähis-Idas niivõrd tavaline,
et paljud Läänes ei märkagi seda, rääkimata hukkamõistmisest.
Miljonitele lastele õpetatakse iga päev, et juudid on ahvid ja sead
ning tuleb hävitada; et need ussid tuleb põrmustada.
Selle vihkamise lõpetamine on rahu edendamiseks kriitiline.
See on probleemi tuum -
üleskutsed juutide ja juudiriigi tapmiseks.
USA teatel tekitab koalitsiooni laienemine küsimuse,
mis suunas Iisraeli valitsus liigub ja millist poliitikat on oodata.
Vastates küsimusele, kas tegu on Iisraeli parempoolseima valitsusega,
ütles välisministeeriumi esindaja Washingtonis,
et paljud Iisraeli valitsusliikmed on vastu kahe riigi lahendusele,
mis tekitab küsimuse,
mil määral uus valitsus antud lahendusele pühendub.
Oleme näinud raporteid koalitsiooni laiendamise kohta.
Oleme näinud ka raporteid Iisraelist,
mis nimetavad seda Iisraeli ajaloo parempoolseimaks koalitsiooniks.
Teame ka, et paljud selle ministrid
on väljendanud vastuseisu kahe riigi lahendusele.
See tekitab õigustatud küsimusi, mis suunas valitsus liigub
ja mis poliitikat ajama hakkab.
Otsustame selle valitsuse üle tema tegude järgi.
Pressiesindaja tegi selgeks,
et USA otsustab Iisraeli valitsuse üle siiski selle tegude järgi ja lisas,
et USA jätkab koostööd Iisraeli valitsusega
pühendumusest Iisraeli julgeolekule.
Töötame selle Iisraeli valitsusega nagu kõigi eelnevategagi,
sihiga koostööd tugevdada
ja jääme kindlaks oma otsusele seista Iisraeli julgeoleku eest,
ja oma otsusele töötada kahe riigi lahenduse suunas.
Liibanoni rühmitus Hezbollah teatas,
et vaatamata suurtele kaotustele Süürias,
kus nad võitlevad president Assadi armee kõrval,
ei saa Iisrael ignoreerida julgeoleku- ja stabiilsusvõrrandi tugevdamist
mõlemal pool "Palestiina-Liibanoni piiri", nagu tema seda nimetas.
Liibanoni päevaleht Al-Safir tsiteeris Hezbollah' tippliiget,
mis on Iraani tugevaim käepikendus nii Süürias kui Liibanonis,
et rühmitus kaevab piiril Iisraeliga tunneleid,
kindlustamaks, et vaenlane Iisrael ei saaks öösel rahulikult magada.
Hezbollah' retoorika Iisraeli vastu on viimasel ajal tihenenud.
See näib katsena veenda Iisraeli rühmituse vastu mitte sõtta minemast.
Mitmel korral on Iisrael viidanud Hezbollah'le
kui juudiriigi suurimale väljakutsele regioonis
seoses selle tiheda koostööga Iraaniga
ning ka Süüria kodusõjast saadud relvade ja kogemusega,
Hezbollah' on Süüria armeele olulist abi andnud
koos Iraani vägede ja Venemaa õhujõududega.
Süüria 5-aastase konflikti vältel
on rühmitus kaotanud ca 1200 võitlejat.
Jeruusalemma Ramoti rajoonis evakueeriti pärastlõunal elanikke
seoses suure metsatulekahjuga.
Tuletõrjujad võitlevad tulega,
mis puhkes rajooni lähedal metsas.
Tuli levis suure tuule tõttu ja lähenes majadale,
mis seetõttu evakueeriti.
Juudi Rahvusfondi sõnul
põhjustasid tulekahju eileõhtused Lag BaOmeri püha pidustused,
mida lapsed ja pered tähistavad lõkete süütamisega
ajaloolise juudi kangelase Bar Kochba mälestuseks,
kes mässas Rooma impeeriumi vastu. Tuletõrje pole väidet kinnitanud.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri